Simon Baron-Cohen

Simon Baron-Cohen (født 15. august 1958 i London) er en britisk psykolog. Han er professor i utviklingspsykologi ved University of Cambridge, fellow ved Trinity College, Cambridge og direktør for Autism Research Centre ved samme universitet.  Baron-Cohen er best kjent for sin forskning på autisme og er en ledende ekspert på området.

Baron-Cohen står bak en animasjonsserie som skal lære barn med autisme å gjenkjenne og forstå emosjoner (The Transporters).

Han er fellow i British Academy. Baron-Cohen ble i 2020 utnevnt til Knight Bachelor. Han ble derved opphøyd i ridderstanden og fikk rett til å føre tiltaleformen sir foran sitt navn.

Baron-Cohen er fetter av komikeren Sacha Baron Cohen.

Referanser

Eksterne lenker 
 
 
 

Britiske psykologer
Knights Bachelor
Personer fra London